Document ID: /roh_data/filtered/fineweb-2-filterrobots_roh.jsonl.gz/53572

La staffetta svizra da las dunnas da biatlon, ch’è stada il 2014 als gieus olimpics d’enviern a Sotschi gudogna ussa, dapli che 8 onns pli tard in diplom olimpic, sco Swiss Olympic ha communitgà. Tar questa staffetta, che ha fatg la cursa sur 4 giadas 6 kilometers tutgavan las soras Selina, Elisa ed Aita Gasparin ed Iren Cadurisch. Suenter otg onns ha il Comité olimpic internaziunal definitiv disqualifitgà l’equipa russa pervia da doping. Las Svizras ch’eran vegnidas 9avlas èn da nov 8avlas e uschia ch'i dat il diplom olimpic.
La Svizra ha uschia gudagnà il 2014 als gieus olimpics a Sotschi dasper 11 medaglias da nov 27 diploms.